Black metal

Black metal on metallimusiikin suuntaus, joka sai alkunsa 1980-luvun alussa ja on kehittynyt nykyiseen muotoonsa erityisesti Norjassa ja Ruotsissa 1990-luvun alkupuolella. Black metalia soittavia yhtyeitä on runsaasti eri puolilla maailmaa, mutta tunnetuimmat ovat enimmäkseen kotoisin Pohjoismaista.

Black metal -yhtyeet pyrkivät luomaan synkän ja kylmän äänimaailman nopeatempoisilla ja kaoottisilla kappaleilla, joista matalat taajuudet on miksattu lähes kokonaan pois. Sähkökitaraa soitetaan nopeana tremolona, ja rummuissa käytetään nopeaa blast beat -tekniikkaa. Laulu on usein korkeaa rääkynää, joka eroaa death metalissa suositusta matalasta murinasta. Black metal -perinteeseen kuuluu myös tarkoituksellisen yksinkertainen tuotanto.

Tyylilajille ja erityisesti sanoituksille ominaista on kristinuskoa ja sen väitettyä kaksinaismoraalia kohtaan osoitettu hyökkäävyys sekä saatananpalvontaan, okkultismiin ja pakanauskontoihin viittaaminen. Saatana toimii black metal -sanoituksissa symbolina individualismille ja elitismille sekä kapinalle vallitsevia normeja vastaan. Joidenkin black metal -yhtyeiden sanoituksista uskonnolliset teemat puuttuvat, ja ne käsittelevät esimerkiksi luontoa ja pimeyttä.

Black metalin ensimmäinen aalto syntyi 1980-luvun alun äärimetalliyhtyeistä, ja sen merkittäviä edelläkävijöitä olivat Venom, Bathory, Mercyful Fate ja Celtic Frost. Toinen aalto kehittyi 1980–1990-lukujen taitteessa, ja sen tärkeimmät yhtyeet olivat norjalaisia. Black metal tuli julkisuuteen erityisesti Mayhem- ja Burzum-yhtyeiden sekä niihin liittyneiden rikosten ja kuolemantapausten kautta. Vuosituhannen vaihteessa Dimmu Borgir ja Cradle of Filth saavuttivat huomattavaa suosiota aiempaa kaupallisemmalla musiikilla, joka yhdisti perinteiseen black metaliin kosketinsoittimia ja melodisempia laululinjoja.

 Historia 

 Tausta 

Okkultismi oli 1960–1970-lukujen taitteen rock-muusikkojen parissa suosittua. Tuolloin perustettiin myös ensimmäiset heavy metal -yhtyeet.

Äärimetallin tärkeimmät musiikilliset esikuvat olivat 1970-luvun yhtyeet Black Sabbath, Judas Priest ja Motörhead.Patterson 2013, s. 4. Black Sabbath soitti synkkää ja painostavaa musiikkia, ja sen julkikuva ja sanoitukset olivat kauhuromantiikan innoittamia.Salmenpohja 2000, s. 41; Patterson 2013, s. 1–2. Judas Priest vei heavy metalia yhä nopeatempoisempaan suuntaan blues-vaikutteiden jäädessä vähitellen pois. Yhtye oli vaikutusvaltainen myös ulkomusiikillisesti, ja jäsenten käyttämät nahkavaatteet, niitit ja ketjut tulivat monien black metal -muusikoiden suosioon. Motörheadin musiikki sekoitti rock & rollia punkiin ja oli nopeatempoista, karkeaa ja hyökkäävää.Patterson 2013, s. 4–5.

Black metal -yhtyeiden suosimat kasvomaalaukset olivat yleisiä 1970-luvun kauhurockissa. Arthur Brown käytti corpse paint -tyyppistä meikkiä jo vuoden 1968 tienoilla, ja seuraavalla vuosikymmenellä kasvomaalauksia suosivat esimerkiksi Alice Cooper, The Misfits, The Damned ja Kiss.Patterson 2013, s. 19. Kissin näyttävä lavashow oli black metal -yhtyeille erityisen tärkeä esikuva. Monelle pohjoismaiselle muusikolle Kiss oli voimaperäisen mainonnan ansiosta ensikosketus metallimusiikkiin.

Metallimusiikin lisäksi varhaiset black metal -yhtyeet ottivat vaikutteita 1970-luvun lopulla nousseesta punk rockista. Raju ja nopeatempoinen hardcore sekä crust punk olivat tärkeitä esikuvia varhaisille thrash ja death metal -yhtyeille.Patterson 2013, s. 5.

 Ensimmäinen aalto 

pienois|pysty=1.4|vasen|Celtic Frost perustettiin vuonna 1984. Kuva vuoden 2006 Tuska-festivaaleilta.
Black metalin tärkeimmät ainekset löytyivät jo 1970-luvun yhtyeiltä, mutta vasta 1980-luvulla ne yhdistyivät suuntaukseksi, jota jälkeenpäin on alettu nimittää ”black metalin ensimmäiseksi aalloksi”. Ensimmäisen aallon yhtyeitä oli melko vähän, mutta niitä yhdisti perinteistä metallia raaempi musiikkityyli ja pelottava kuvasto. Black metalin ohella näillä yhtyeillä oli pysyvä vaikutus thrash- ja deathmetalliin. Merkittävimpinä ensimmäisen aallon yhtyeinä pidetään englantilaista Venomia, ruotsalaista Bathorya, tanskalaista Mercyful Fatea ja sveitsiläistä Celtic Frostia.

Newcastlessa 1979 perustettu Venom oli ensimmäinen avoimen ”saatanallinen” yhtye, joka saavutti merkittävää suosiota.Salmenpohja 2000, s. 42. Se oli myös ensimmäinen yhtye, joka kuvaili musiikkiaan sanaparilla ”black metal”, ja vuonna 1982 yhtye jopa julkaisi Black Metal -nimisen albumin. Yhtyettä on luonnehdittu siihenastisista rockyhtyeistä raskaimmaksi, äänekkäimmäksi ja šokeeraavimmaksi.Patterson 2013, s. 5–6. Meluisa äänimaailma, sahaavat kitarat, rytisevä basso, epäselvät rummut ja örisevä laulu olivat ennenkuulumaton yhdistelmä.Patterson 2019, s. 10–11. Jäsenet omaksuivat okkultismiin viittaavat taiteilijanimet, mikä oli siihen aikaan harvinaista.Patterson 2013, s. 8–9. Saatananpalvojaimago ei kuitenkaan ollut vakava yritys käsitellä hengellisiä teemoja,Patterson 2013, s. 10. vaan tavoitteena oli erottautua valtavirran metallimusiikista,Patterson 2013, s. 1. joka jäsenten mielestä oli kadottanut kapinallisuutensa.Patterson 2013, s. 8. Saatana edusti yhtyeen sanoituksissa voimaa ja valtaa.

Vuonna 1981 perustetun Mercyful Faten laulaja King Diamond oli luultavasti ensimmäinen metallimuusikko, joka kuului Saatanan kirkkoon.Salmenpohja 2000, s. 42; Patterson 2013, s. 19–20. Hänet tunnetaan myös mustavalkoisesta kasvomaalauksestaan, joka innoitti myöhempien black metal -muusikoiden suosimia corpse paint -naamioita. Sveitsissä 1982 perustettu HellhammerPatterson 2013, s. 36–46. ja sen seuraajaksi 1984 perustettu Celtic Frost veivät metallimusiikkia aiempaa kokeellisempaan suuntaan. Celtic Frost kehittyi myös teknisesti haastavammaksi.Patterson 2013, s. 47–57.

Ruotsalainen Bathory määritteli musiikkityylin, äänimaailman ja estetiikan, joita toisen aallon black metal sittemmin jäljitteli.Patterson 2013, s. 25. Vuonna 1983 perustetun yhtyeen julkisuuskuva oli salaperäinen, tempot nopeita,Patterson 2013, s. 26. sanoitukset saatanallisia ja albumien äänimaailma kylmä ja epäselvä. Keulahahmo Thomas ”Quorthon” Forsbergin laulu oli raakaa korinaa,Patterson 2013, s. 27. ja usein hän soitti albumeilla kaikkia soittimia itse. Vuodesta 1987 Bathory alkoi tehdä aiempaa tunnelmallisempia sävellyksiä, joita toisinaan säestettiin syntetisaattorilla.Patterson 2013, s. 32–34. Forsbergistä tuli esikuva myös yhden muusikon yhtyeille, jotka ovat black metal -piireissä melko yleisiä.Patterson 2013, s. 28–29.

Ensimmäisen aallon hiipuessa nousi esiin black- ja thrash metalia yhdistelleitä yhtyeitä.Patterson 2013, s. 58–59. Suuntauksen vaikutusvaltaisimmat yhtyeet tulivat Saksasta ja Etelä-Amerikasta. Saksalaisista black thrash -yhtyeistä merkittävimpiä olivat 1982 perustetut Sodom, Kreator ja Destruction.Patterson 2013, s. 59–64. Etelä-Amerikassa rienaavia sanoituksia viljelivät esimerkiksi brasilialaiset Sepultura,Patterson 2013, s. 68. VulcanoPatterson 2013, s. 66–67. ja Sarcófago. Black metalin kannalta vaikutusvaltaisin oli Sarcófago, jonka esikoisalbumin I.N.R.I. (1987) erikoispiirteenä ovat rumpali D. D. Crazyn nopeatempoiset blast beatit. Myös yhtyeen ulkomuoto – piikit, panosvyöt, väärinpäin käännetyt ristit ja kasvomaalaukset – innoitti toisen aallon yhtyeitä.Patterson 2013, s. 67–68.

Thrash metal oli suosittua myös Pohjois-Amerikassa. Yhdysvaltalaista Slayeria ei pidetä varsinaisena black metalina, mutta sen aggressiivinen musiikki ja sanoitukset innoittivat lajityypin myöhempiä edustajia. Toisaalta yhtyettä tuottanut Rick Rubin on kutsunut Slayeria jopa black metalin kehittäjäksi. Huomionarvoisesti Slayerin laulaja Tom Araya on avoimesti katolinen.Patterson 2013, s. 65–66. Kanadalaiset Blasphemy ja Conqueror tunnetaan sotametallin (war metal) perustajina. Uudemmista black thrash -yhtyeistä tunnetuimpia ovat ruotsalaiset Bestial Mockery ja Nifelheim, norjalaiset Aura Noir ja Vulture Lord, australialaiset Deströyer 666 ja Gospel of the Horns sekä japanilaiset Abigail ja Sabbat.

Alalajien välille ei vielä 1980-luvulla tehty tarkkaa eroa, joten ”thrash metalin”, ”death metalin” ja ”black metalin” kaltaisia nimityksiä käytettiin ristiin. Eri puolilla maailmaa toimi pieni joukko äärimetallin harrastajia, jotka pitivät yhteyttä kirjeitse ja kasettivaihdon kautta.Patterson 2013, s. 78–79, 149–150. Monet heistä kuuntelivat myös punkia. Olennaista oli musiikin äärimmäisyys. Monet NorjanMoynihan 1998, luvut 11 ja 12. ja Ruotsin äärimetalliyhtyeet aloittivat death metalilla ennen kuin siirtyivät black metaliin. Yhdysvaltalaisen death metal -yhtye Necrophagian laulaja Frank ”Killjoy” Pucci innoitti black metalin laulutyyliä, jolle ominaista on korkea tai jopa kimeä rääkyminen.

Vuosikymmenen taitteessa ilmaantui joukko uudenlaista black metalia esittäneitä yhtyeitä. Edeltäjistään poiketen ne eivät soittotaitojen karttuessa luopuneet raa’asta ja okkulttisesta tyylistä, vaan siitä tuli pysyvä osa itseilmaisua.Patterson 2013, s. 69. Sveitsiläinen Samael perustettiin ensimmäisen aallon yhtyeiden innoittamana 1987. Samaelin myötä monet black metal -yhtyeet alkoivat irtautua thrash- tai death metal -vaikutteista.Patterson 2013, s. 77. Kreikassa syntyi vuosikymmenen vaihteessa elinvoimainen black metal -alakulttuuri, jonka tunnetuin yhtye on Rotting Christ.Patterson 2013, s. 85–92. Itä-Euroopassa black metal kukoisti maanalaisena jo ennen itäblokin hajoamista. Merkittäviä yhtyeitä olivat unkarilainen Tormentor ja tšekkiläinen Master’s Hammer.Patterson 2013, s. 93–106. Suuntaus kasvoi vähitellen maailmanlaajuiseksi. Yhdysvaltain ja Suomen ensimmäiset black metal -yhtyeet perustettiin 1980-luvun lopussa.Patterson 2013, s. 107–126.

 Toinen aalto 

pienois|Norjalainen Mayhem vuonna 2004. Mayhem on yksi yhtyeistä, joka on saanut mainetta provokatiivisen lavaesiintymisensä vuoksi.
pienois|Seinäkirjoitus Helvete-levykaupan kellarissa. Oslossa sijainnut Helvete oli black metal -harrastajille tärkeä kokoontumispaikka.
Black metalin toinen aalto käynnistyi vuoden 1990 tienoilla. 1980-luvun metallimusiikin kaupallistumista vastustanut suuntaus määritteli black metalin sekä musiikillisesti että ideologisesti. Dayal Pattersonin (2013) mukaan koko genre syntyi uudelleen.Patterson 2013, s. ix, 1, 147–158. Black metalin tunnetuimmat yhtyeet olivat norjalaisia,Dunn (2005) samaistaa toisen aallon ja norjalaisen black metalin niin vahvasti, että jopa luonnehtii brittiläisen Cradle of Filthin musiikkia ”norjalaiseksi black metaliksi”. ja Keith Kahn-Harrisin mukaan Norja on vielä 2000-luvullakin pysynyt ”black metalin henkisenä kotimaana”.

Toisen aallon yhtyeet käyttivät musiikissaan voimakkaita tehokeinoja: kitaran keski- ja alarekisteri oli miksattu hiljaiselle, laulu oli karkeaa ja äänimaailma kylmä.Kahn-Harris 2007, s. 4–5. Saatananpalvonnan ja kristinuskon pilkkaamisen lisäksi toinen aalto korosti Pohjoismaiden perinteisiä uskontoja ja luontoa. Suuntauksen arvomaailma oli individualistinen ja elitistinen, toisinaan myös sosiaalidarvinistinen ja äärioikeistolainen. Toisen aallon yhtyeet ottivat black metalin teemat aiempaa vakavammin.Kahn-Harris 2007, s. 38. Niiden jäsenet tekivät rikoksia ja yllyttivät muita samaan.Kahn-Harris, s. 45–46. 

Norjalaisen black metalin merkittävimpänä yhtyeenä pidetään Oslossa 1984 perustettua Mayhemiä, jonka albumi De Mysteriis Dom Sathanas (1994) luetaan lajityypin klassikoihin. Kitaristi Øystein ”Euronymous” Aarseth ihaili suuresti Venomia ja alkoi kehittää black metal -käsitteen ympärille musiikkityyliä ja alakulttuuria.Patterson 2013, s. 149–150. Osin hänen kannustuksestaan monet death metal -yhtyeet (esimerkiksi Emperor, Darkthrone ja Immortal) siirtyivät black metaliin. Lajityypin ympärille syntyi innokasta fanzine-toimintaa, ja 1990-luvun alussa norjalaisyhtyeet saattoivat antaa useita haastatteluja päivässä.Salmenpohja 2000, s. 46. Aarsethin perustamasta Helvete-levykaupasta tuli keskeinen black metal -harrastajien kokoontumispaikka.Patterson 2013, s. 147–180.

Mayhem nousi kansainväliseen julkisuuteen yhtyeeseen liittyneiden rikosten ja kuolemantapausten myötä.Moynihan & Søderlind 1998, s. 92–95, 345–347. Masennuksesta kärsinyt laulaja Per ”Dead” Ohlin teki itsemurhan 1991, mitä Aarseth käytti yhtyeensä ja ideologiansa mainostamiseen.Patterson 2013, s. 148–149. Julkisuudessa Aarseth antoi itsestään kuvan synkkänä ihmisvihaajana, joka palvoi Saatanaa ja johti kultinkaltaista terroristijärjestöä. Ystäviensä seurassa hän käyttäytyi normaalisti, mutta teini-ikäisille ihailijoilleen hän esitti äärimmäisiä ja ehdottomia mielipiteitä.Salmenpohja 2000, s. 49; Patterson 2013, s. 96, 155. Nuoret miehet yrittivät tehdä vaikutuksen toisiinsa, mikä lopulta johti sanoista tekoihin. Vuosina 1992–1998 Pohjoismaissa poltettiin jopa 50 kirkkoa, ja lukuisat black metal -muusikot syyllistyivät törkeisiin väkivaltarikoksiin.

Erityisesti teini-ikäinen Varg Vikernes saavutti mainetta tuhopoltoillaan. Hän jopa käytti Fantoftin sauvakirkon raunioita esittävää valokuvaa Burzum-yhtyeensä vuonna 1993 julkaistun Aske-EP:n kansikuvana.Patterson 2013, s. 161. Vikernes nousi toiseksi black metal -alakulttuurin johtohahmoksi, kun taas Aarsethin auktoriteetti kärsi, koska hän ei paria poikkeusta lukuun ottamatta itse sekaantunut rikoksiin. Aarseth ja Vikernes olivat myös ideologiasta erimielisiä: Aarseth oli kiinnostunut saatananpalvonnasta ja kommunismista,Patterson 2013, s. 174, 281, 367, 376. kun taas Vikernes tunsi vetoa pakanuuteen ja äärioikeistoon.Moynihan & Søderlind 1998, s. 158–163, 164; Patterson 2013, s. 174. Riidat kärjistyivät ja Aarsethin on väitetty uhkailleen Vikernesiä.Patterson 2013, s. 174. Katteettomat tappouhkaukset olivat tosin Norjan black metal -piireissä yleisiä.Salmenpohja 2000, s. 71. Kesällä 1993 Vikernes murhasi Aarsethin. Teon motiivista on esitetty monenlaisia arvioita.

Toinen huomiota herättänyt murha tapahtui 1992, kun Emperorin rumpali Bård ”Faust” Eithun puukotti hänelle ennestään tuntemattoman homoseksuaalin. Ilmeisesti surmatyö tapahtui hetken mielijohteesta. Eithun oli tapahtuneesta järkyttynyt, ja olisi halunnut tunnustaa tekonsa poliisille. Aarseth kuitenkin suostutteli Eithunin väittämään, että kyseessä oli harkittu teko, jota motivoi halu tappaa.Patterson 2013, s. 166–178. Ruotsalaisen Dissection-yhtyeen Jon Nödtveit tuomittiin 1997 avunannosta murhaan. Uhri oli algerialainen homoseksuaali, mutta mahdollinen viharikosmotiivi jäi epäselväksi.

Black metalista käyty julkinen keskustelu oli kiihkeimmillään 1990-luvun lopulla, jolloin tiedotusvälineiden mielenkiinto keskittyi muutamaan näkyvimpään yhtyeeseen ja muusikkoon. Uutisointi oli usein harhaanjohtavaa eikä kyseenalaistanut haastateltujen black metal -muusikkojen yliampuvia väitteitä.Moynihan & Søderlind 1998, s. 96–98; Patterson 2013, s. x. Black metal -piireissä rikoksiin suhtauduttiin ristiriitaisesti. Erityisesti Norjan ulkopuolella väkivallanteot tuomittiin, vaikka black metalin estetiikkaa sinänsä ihailtiin.Salmenpohja 2000, s. 51–52. Monet ensimmäisen aallon muusikot tekivät pesäeroa koko lajityyppiin ja pilkkasivat norjalaisten toimintaa ja musiikkia.Christe 2006, s. 326–327; Patterson 2013, s. 55. Esiintyi kuitenkin myös rikoksia ihannoivia ja niihin yllyttäviä kannanottoja. Vankilatuomioiden ja kuolemantapausten myötä monen norjalaisyhtyeen toiminta lamaantui pitkäksi aikaa.

Vuosikymmenen puolivälissä perustettiin medianäkyvyyden innoittamana lukuisia uusia black metal -yhtyeitä.Moynihan & Søderlind 1998, s. 126. Äänitteitä julkaistiin maailmanlaajuisesti kuukausittain arviolta 80–100, ja suosituimpien myyntiluvut liikkuivat muutamassa tuhannessa kappaleessa. Vuonna 1993 järjestettiin Fuck Christ -kiertue, jolla esiintyivät Blasphemy, Rotting Christ ja Immortal. Tanskassa, Alankomaissa, Saksassa, Belgiassa ja Ranskassa vieraillutta kiertuetta pidetään ensimmäisenä toisen aallon black metal -kiertueena.Patterson 2013, s. 73–74. Merkittävää kaupallista läpimurtoa black metal ei vielä saavuttanut.

 Kolmas aalto 

pienois|Sinfonista black metalia esittävän Dimmu Borgirin suosio teki black metalista lähes valtavirtaa.|vasen
Väkivaltaiset tapahtumat loivat black metalille maineen äärimmäisenä musiikinlajina. Joidenkin mielestä rikokset oikeuttivat lajityyppiä leimanneen saatanallisen kuvaston ja pahuuden, kun ulkomusiikilliset teot vastasivat sanoitusten ja imagon antamaa viestiä. Tuoreemmat black metal -yhtyeet ovat loitontuneet varhaisten norjalaisyhtyeiden aatteista ja ulkomusiikillisesta toiminnasta. Väkivallan leima on kuitenkin seurannut genreä ja sitä on ollut mahdollista hyödyntää kaupallisesti, kun itse musiikki on muuttunut laajemmin hyväksytyksi.Salmenpohja 2000, s. 46–50.

Yleisimmin black metalista erotetaan ensimmäinen ja toinen aalto. Toisinaan puhutaan kolmannesta aallosta, jolla viitataan vuosituhannen taitteessa tapahtuneeseen monipuolistumiseen. Varhaista norjalaista black metalia leimasi voimakas jako ”meihin ja muihin”, mutta kolmannen aallon myötä ideologinen puhdasoppisuus karisi. Black metal alkoi ottaa vaikutteita melodisemmista tyylilajeista, soittoteknisen osaamisen arvostus nousi ja äänitysstudion mahdollisuuksia hyödynnettiin aiempaa vapaammin. Musiikki tavoitti yhä laajemman yleisön, ja black metalia alkoivat kuunnella muutkin kuin hevarit.

Black metalin ympärille alkoi vuosituhannen vaihteessa syntyä merkittävää liiketoimintaa. Norjalainen Dimmu Borgir oli vuoteen 2000 mennessä yltänyt arviolta 400 000 kappaleen levymyyntiin, ja englantilainen Cradle of Filth oli vielä suositumpi. Kumpikin esitti musiikkia, joka oli valtavirtaisempaa kuin perinteinen black metal.Salmenpohja 2000, s. 50. Dimmu Borgir otti vaikutteita klassisesta musiikista ja oopperasta. Vuoden 2003 albumilla Death Cult Armageddon yhtyettä säesti Prahan filharmoninen orkesteri. Cradle of Filth haki vaikutteita sinfonisesta metallista ja goottimetallista. Norjalainen toimittaja Asbjørn Slettemark arvioi, että 1990-luvun lopulla black metal oli ”hilkulla tulla todella isoksi kansainvälisen kiinnostuksen myötä. Jos olisi löytynyt lisää Dimmu Borgirin tai Kovenantin kaltaisia bändejä, black metalista olisi hyvin voinut tulla jälleen uusi esimerkki undergroundista mainstreamiksi nousseesta musiikkityylistä.”

Black metaliin kytkeytyviä rikoksia on noussut julkisuuteen vielä 2000-luvun puolellakin. Gorgorothin laulaja Kristian ”Gaahl” Espedal tuomittiin pahoinpitelystä vuonna 2005. Rikoksia tehtiin myös Pohjoismaiden ulkopuolella. Pohjoismaiden rikoksissa poikkeuksellista on se, että niihin syyllistyneet ovat joissakin tapauksissa olleet black metal -piirien tunnetuimpia jäseniä.Kahn-Harris 2007, s. 46.

Käytännössä black metal -alakulttuuri valtavirtaistui 2000-luvun ensikymmenelle mennessä. Myös tiedotusvälineiden suhtautuminen muuttui, kun black metal -muusikoiden harrastamaa provosointia ja liioittelua alettiin tarkastella lähdekriittisemmin eikä heidän väitteitään enää toisteltu sellaisinaan tiedotusvälineissä. Brittiläisen Venomin keulahahmo Cronos pohdiskeli ilmapiirin muutosta:

Lajityyppi kukoisti varsinkin Pohjoismaissa, missä taideala ja harrastustoiminta hyötyivät valtion ja järjestöjen taloudellisesta tuesta. Keith Kahn-Harrisin (2007) mukaan on ”herkullista ironiaa”, että juuri näissä sosiaalidemokraattisissa valtioissa tehtiin ”väkivaltaista, järjestelmän vastaista musiikkia”. Norjan 1990-luvun black metal oli yritys irtautua tästä ristiriidasta ja olla ”täysin kumouksellinen”, mutta muutamaa vuotta myöhemmin tilanne oli jo palannut entiselleen. Black metal -muusikot tekivät epätavallista musiikkia, mutta elivät muutoin tavallista elämää.Selzer 2007, s. 82–83.

Vuonna 2018 ilmestyi näytelmäelokuva Lords of Chaos, joka kertoo Aarsethin ja muiden Mayhemin jäsenten vaiheista. Elokuva sai enimmäkseen myönteisiä arvioita kriitikoilta, mutta monet elokuvan esittämät henkilöt ovat kritisoineet sitä ja väittäneet sen vääristelevän historiaa. Seuraavina kuukausina eri puolilla maailmaa tapahtui viisi tuhopolttoa, joiden kohteeksi valikoitui kirkkoja ja seurakuntataloja. Metallimusiikkilehti Kerrang! pohdiskeli, oliko elokuva mahdollisesti innoittanut tuhopolttoja: ”Loppujen lopuksi kaikki sankarit kuolivat, joutuivat vankilaan tai ryhtyivät rasistisiksi folkmuusikoiksi. Kun metallifani polttaa kirkon, se kertoo vain siitä, ettei hän oppinut mitään tarinasta musiikin taustalla.”

 Suomessa 

pienois|pysty|Barathrum on saavuttanut mainetta myös black metal -piirien ulkopuolella. Kuvassa Janne ”Demonos” Sova Jalometalli-festivaaleilla vuonna 2008.
Suomessa alkoi olla black metalin harrastajia 1980-luvun lopussa ja 1990-luvun puolivälissä siitä oli jo kehittynyt laajahko ja tunnettukin alakulttuuri.Säppi 2007, s. 16. Suomen black metal -yhtyeistä pidetään yleisesti maineikkaimpana Beheritiä, joka on nauttinut vankkaa kulttisuosiota.Patterson 2013, s. 117. Vuonna 1989 perustettu yhtye oli myös yksi ensimmäisistä, ja sen pelkistetty tyyli on ollut vaikutusvaltainen.Säppi 2007, s. 16; Patterson 2013, s. 117. Myös vuonna 1990 perustetut Impaled Nazarene ja Barathrum ovat tunnettuja, ja Impaled Nazarene on Suomen vanhin yhtäjaksoisesti toiminut black metal -yhtye. Yhtyeen laulaja Mika Luttinen on kertonut esikuvistaan:Nikula 2002, s. 72.

Suomen ja Norjan black metal -piirien välille syntyi 1990-luvun alussa riitoja. Vuonna 1995 julkaistun fanzinen mukaan kiista sai alkunsa Beheritin Marko ”Nuclear Holocausto” Laihon pilasoitoista, mutta Laihon mukaan syytös on perätön.Patterson 2013, s. 122. Mayhemin Øystein Aarsethin huhuttiin lähettäneen tappouhkauksia Impaled Nazarenen jäsenille, mutta Aarsethin mukaan joku muu oli tehnyt näin hänen nimissään. Aarseth ja Luttinen sopivat riitansa 1993. Varg Vikernes sen sijaan ilmoitti, ettei Suomesta tule yhtäkään aitoa black metal -yhtyettä.

Suomen tunnetuin black metaliin yhdistetty rikos tapahtui 1998, kun joukko hyvinkääläisiä black metal -harrastajia surmasi ja silpoi ystävänsä pitkän juopottelun päätteeksi. Oikeudessa ei löytynyt näyttöä siitä, että teolla olisi ollut yhteyttä saatananpalvontaan. Suomessa kirkonpolttoja ei merkittävässä määrin esiintynyt, ja tiedotusvälineiden mielenkiinto kohdistui hautojen häpäisyihin, joista syytettiin saatananpalvojia.Hjelm 2016, s. 476. Vuonna 2006 black metal nousi hetkeksi julkisuuteen, kun kävi ilmi, että Porvoon kirkon tuhopolttaja oli genrestä kiinnostunut. Black metaliin viitataan toisinaan Suomessa nimityksellä ”kirkonpolttohevi”.

 Erityispiirteet 

 Musiikin teoria 

Black metalin yleisimpiä soittimia ovat sähkökitara, bassokitara ja rumpusetti. Osa yhtyeistä käyttää erilaisia kosketinsoittimiaKahn-Harris 2007, s. 33. tai jopa orkesterisäestystä. Äänenlaatu on usein tahallisen huono, ja painostavaa tunnelmaa pidetään teknistä taituruutta tärkeämpänä. Varhaiset black metal -yhtyeet äänittivät pienellä budjetilla, mutta myös lajityypin modernit yhtyeet pyrkivät tietoisesti erottautumaan valtavirran populaarimusiikista. Laulu on säröistä ja epämelodista. Siinä missä death metal suosii matalaa murinaa, black metal -laulajat yleensä rääkyvät korkealta.Kahn-Harris 2007, s. 32.

Kitaraa soitetaan voimakkaan säröefektin läpi. Monista muista metallimusiikin suuntauksista poiketen perinteisessä black metalissa ei yleensä viritetä kitaroita alavireeseen, vaan niitä pikemminkin soitetaan varsin korkealta äänialalta. Miksauksessa korkeat äänet korostuvat keski- ja alarekisterin kustannuksella. Valtavirran metallista poiketen kitarasooloja on vähän ja ne ovat yleensä lyhyitä. Jotkut yhtyeet eivät soita lainkaan sooloja.Kahn-Harris 2007, s. 31–32. Norjalaisessa black metalissa käytetään usein laajempia sointumuotoja perinteisten voimasointujen sijaan.Mudrian 2009, s. 184. Usein kitarasoundi on tahallisen epäselvä, mutta hallitsematonta kiertoääntä enimmäkseen vältetään.

Perinteisestä bluespohjaisesta metallimusiikista poiketen black metalista on riisuttu lähes kaikki vaikutteet afroamerikkalaisesta musiikista.Kahn-Harris 2007, s. 30, 33. Synkooppeja ja perinteisille tanssimusiikkityyleille ominaisia rytmejä käytetään hyvin vähän. Kappalerakenteet ovat kaoottisia, ja niissä vältetään tietoisesti perinteisen rockmusiikin kaavoja. Kappaleet koostuvat peräkkäisistä riffeistä; harmonian ja melodian merkitys on pieni. Valtavirran popmusiikille tyypillinen, kadensseihin pohjautuva jännitteen rakentuminen ja purkautuminen on äärimetallissa harvinaista, samoin improvisaatio.

Black metalissa käytetään usein modaalisia asteikkoja, kuten fryygistä asteikkoa, joka luo synkkää ja eksoottista tunnelmaa. Myös lokrisen asteikon sisältämää tritonusta eli ”paholaisen intervallia” hyödynnetään dissonanssin luomiseen.Kahn-Harris 2007, s. 31.

Tempo on yleensä hyvin nopea, usein noin 150–250 iskua minuutissa.Kahn-Harris 2007, s. 32–33. Rummuissa hyödynnetään tuplabasarikomppeja, blast beateja sekä triolipohjaisia muunnelmia. Nopeutta painottava soittotekniikka vaatii huomattavaa fyysistä voimaa. 

Blast beat -rumputekniikalla soitetaan jopa 300–400 iskua minuutissa. Kitaristi soittaa usein tremoloa, jossa yksittäistä nuottia toistetaan erittäin tiheästi. Yli 200 BPM:n tempossa vauhdin tuntu voi hämärtyä, ja kappale saattaa kuulostaa samaan aikaan sekä nopealta että hypnoottisen hitaalta.

 Tyylilajin kehitys 

Varhaisten äärimetalliyhtyeiden jäsenet olivat usein amatöörimäisiä soittajia, ja esimerkiksi Venom ja Hellhammer tunnettiin karkeasta soitosta. Eduardo Rivadavian mukaan tämä oli toisaalta myös vahvuus, sillä musiikkia oli mahdotonta arvioida perinteisillä mittapuilla. Yksinkertaista soittotyyliä oli helppo jäljitellä, mikä innoitti nuorempia muusikoita tekemään samankaltaista musiikkia. Alkeellinen tuotanto ja laulussa hyödynnetty karjunta antoivat esikuvan myöhemmille black metal -yhtyeille. Musiikkitoimittaja Ian Christe (2006) on huomauttanut, että ”Bathoryn kitarat kuulostivat ompelukoneilta ja rummut siltä kuin joku olisi piessyt märkää pahvia”. Christen mukaan pelottava tunnelma ja salaperäisyys oli itse musiikkia tärkeämpää. Bathoryn johtohahmo Thomas Forsberg totesi asiasta näin:Christe 2006, s. 135–136.

Sanoituksia ja yleistunnelmaa lukuun ottamatta ensimmäisen ja toisen aallon musiikilla oli merkittäviä eroja.Patterson 2013, s. 17. Ensimmäisen aallon yhtyeille ominainen huumori jäi toisen aallon black metalista pois, samoin seksistä, päihteistä ja hauskanpidosta kertovat sanoitukset.Patterson 2013, s. 150. Mayhemin Aarseth ja Thornsin Snorre ”Blackthorn” Ruch kehittivät 1990-luvun taitteessa uuden soittotyylin. Metallimusiikille tyypillisten voimasointujen sijaan he alkoivat soittaa kaikkiin kitaran kieliin perustuvia sointuja. Vaimennuksen () sijaan kielten annettiin soida vapaasti. Aarseth huomautti hieman ennen kuolemaansa, ettei hänen yhtyeensä enää pelkästään keksinyt riffejä vaan sävelsi kappaleita. Hän kertoi pitävänsä enemmän tunnelmallisesta ja melodisesta musiikista kuin kaoottisesta metelistä.

pienois|vasen|Suomalainen Oranssi Pazuzu yhdisti black metalin psykedeeliseen rockiin.
Varhainen black metal suhtautui huolellisesti tuotettuihin äänitteisiin halveksivasti. Kolmannen aallon yhtyeet hyödyntävät äänitysstudion mahdollisuuksia vapaammin, ja Xasthurin kaltaiset yhtyeet ovat luoneet aiempaa massiivisempia ja raskaampia äänimaisemia. Osa yhtyeistä ryhtyi lisäämään kappaleisiinsa kosketinsoittimia ja melodista laulua. 1990-luvun jälkipuoliskolla syntyi sinfoniseksi black metaliksi kutsuttu alagenre, joka otti vaikutteita progressiivisesta rockista ja goottimetallista. Melankoliset tai aavemaiset syntetisaattorimelodiat muodostavat vastakohdan aggressiiviselle kitaransoitolle. Runsaiden sovitusten avulla äänimaisemasta saadaan perinteistä black metalia rikkaampi. Lajin edelläkävijöitä olivat ruotsalainen Tiamat ja sveitsiläinen Samael. Norjassa Emperor otti vaikutteita kotimaansa kansan- ja klassisesta musiikista.

Jotkut yhtyeet ovat yhdistäneet black metalin ja ambientin. Black ambientissa käytetään elektronisia soittimia, joiden avulla luodaan surumielisiä tai painostavia äänimassoja. Lauluosuuksia on vain vähän tai ei lainkaan. Black ambientin tärkein edelläkävijä oli Varg Vikernesin yhtye Burzum. Vuonna 1996 julkaistun Filosofem-albumin myötä Vikernes siirtyi yhä minimalistisempaan musiikkiin, jota syntetisaattorit säestivät. Vuosikymmenen lopulla Vikernes julkaisi kaksi pelkästään syntetisaattoreilla soitettua albumia.Patterson 2013, s. 56, 212–213, 249, 324–345.

Niin kutsuttu post-black metal syntyi jo 1990-luvulla, mutta monet lajityypin merkittävimmistä albumeista on julkaistu 2010-luvulla. Nimityksellä viitataan yhtyeisiin, jotka yhdistelevät black metalia muihin lajityyppeihin. Liturgyn musiikissa on black metalin, ambientin ja noisen piirteitä. Deafheaven soittaa black metalin ja shoegazen sekoitusta eli blackgazea. Blackened death metal yhdistelee black metalin synkeää tunnelmaa death metalin raskauteen; lajin tunnetuin edustaja on puolalainen Behemoth. Norjalainen Ulver on tehnyt industrial black metalia, kun taas suomalainen Oranssi Pazuzu ammentaa avaruusrockista ja jazzista.

 Sanoitukset 

Black metal -sanoitusten perinteisin aihe on Saatanan palvonta. Se leimasi ja määritteli tyyliä jo Venomin ja Mercyful Faten aikoihin. Ensimmäisen aallon yhtyeille kyse ei kuitenkaan ollut vakavasta aatteesta vaan lähinnä šokkiarvosta. Saatananpalvonta oli luonnollinen jatke varhaisten metalliyhtyeiden goottilaisille (Black Sabbath) ja okkulttisille teemoille. Se, missä Venom erosi edeltäjistään, oli saatananpalvonnan näennäinen vakavuus, vaikka jälkikäteen Venomin esiintymisessä ja uhoamisessa onkin nähty myös huumoria.Salmenpohja 2000, s. 41–43. Saatanan lisäksi monet black metal -yhtyeet käsittelevät myös muuta okkultismia.

Yleinen aihe on kristinuskoa ja siinä nähtyä kaksinaismoraalia kohtaan osoitettu viha ja halveksunta. Toisinaan kritiikki kohdistuu uskonnon itsensä sijaan kirkon väärinkäytöksiin ja ”ihmisten manipuloimiseen”.Kahn-Harris 2007, s. 38, 40. Kristinusko nähdään ihmisiä alistavana ja näiden todellisen luonnon kieltävänä oppijärjestelmänä. Saatana edustaa ihmisen eläimellistä, himokasta ja ”luonnollista” olemusta.Kahn-Harris, s. 40.

Black metal on perinteisesti määritelty juuri sanoitusten ja aatemaailman kautta. Varg Vikernes julisti vuonna 1994 antamassaan haastattelussa: ”Jos bändi ei ole tosissaan satanismin kanssa, se ei ole black metalia, se on niin yksinkertaista”.Salmenpohja 2000, s. 49. Aarseth katsoi, ettei Immortal ollut black metalia, sillä yhtyeen sanoituksissa ei käsitellä saatananpalvontaa. Toisaalta death metal -yhtye Deicide täytti Aarsethin mielestä black metalin tunnusmerkit juuri sanoitustensa vuoksi. Myös Slayeria ja Danzigia kuvailtiin 1990-luvulla black metaliksi. Molempien yhtyeiden sanoitukset käsittelevät kuolemaa, pimeyttä ja Saatanaa, mutta niitä ei silti nykyään luokitella black metal -yhtyeiksi.

Muusikoiden kypsyessä osa black metal -yhtyeistä alkoi Saatanan sijaan käsitellä skandinaavista muinaisuskoa. Bathoryä pidetään niin sanotun viikinkimetallin luojana.Patterson 2013, s. 34–35. Tyylilajin sanoituksissa käsitellään esikristillisen ajan historiaa, mytologiaa ja jumalia. Luontoromantiikka on vahvasti läsnä: kesyttömät metsät ja vuoristot muodostavat vetovoimaisen vastakohdan modernille kulttuurille ja elinympäristölle.Kahn-Harris 2007, s. 40–41. Assyrialaistaustaisista jäsenistä koostuva Melechesh puolestaan käsittelee sanoituksissaan muinaista Mesopotamiaa.Kahn-Harris 2007, s. 41.

Osa yhtyeistä käsittelee fantasiakirjallisuutta. Esimerkiksi Burzum nimettiin J. R. R. Tolkienin fantasiaromaanissa Taru sormusten herrasta esiintyvän keksityn sanan mukaan. Yhtyeen perustaja Varg Vikernes perusteli tätä sillä, että Tolkienin teoksissa on voimakkaita vaikutteita pohjoismaisesta mytologiasta.Moynihan & Søderlind 1998, s. 162–163. Myös H. P. Lovecraftin ja Robert E. Howardin teokset ovat olleet vaikutusvaltaisia. Monet äärimetalliyhtyeet ovat jäljitelleet Simonin Necronomiconia, joka yhdistelee Lovecraftin fiktiota sumerilaiseen mytologiaan, ja Ranskassa toimii black metal -yhtye The Great Old Ones.

Individualismi ja elitismi ovat black metal -kulttuurin arvostamia luonteenpiirteitä. Äärimmäinen ihmisviha on toistuva aihe, samoin tavallisten ihmisten ”heikkoutta” kohtaan osoitettu ylemmyydentunne. Jotkut black metal -yhtyeet käsittelevät sosiaalidarvinismia, eugeniikkaa ja rasismia myönteisessä sävyssä. Äärioikeistokytköksistään tunnettuja yhtyeitä ovat esimerkiksi norjalainen Burzum ja puolalainen Graveland. Ruotsalainen Marduk tunnetaan Natsi-Saksan sotahistoriaa sivuavasta tematiikastaan. Kansallissosialismin ympärille syntyi 1990-luvulla erillinen alagenre, niin sanottu kansallissosialistinen black metal (NSBM).

Unblack metal käsittelee sanoituksissaan kristillisiä aiheita. Koska laulu on raakaa ja epäselvää, unblack metal -yhtyeitä voi olla vaikea erottaa pelkän musiikin perusteella valtavirran black metalista. On myös olemassa pieni määrä vasemmistolaisia black metal -yhtyeitä. Suuntauksesta käytetään nimitystä ”red and anarchist black metal”.

 Lavaesiintyminen 

pienois|pysty|Immortalin Olve ”Abbath” Eikemo tunnetaan corpse paint -meikistään ja tulen puhaltamisesta konserteissa.
Perinteisestä rock-musiikista poiketen monet black metal -yhtyeet eivät koskaan konsertoi.Kahn-Harris 2007, s. 86 Burzumin ainoa jäsen Varg Vikernes on kertonut, ettei halunnut konsertoida, koska hänen vaikuttimensa poikkesivat ”perinteisestä rock & roll -meiningistä. – – Burzumia ei ollut tarkoitettu lavashow’ta varten” vaan yksin kuunneltavaksi tunnelmamusiikiksi. Black metal -piireissä konsertoimattomuus ei kuitenkaan ole este maineen tai suosion saavuttamiselle, sillä Burzumin lisäksi esimerkiksi Bathory ja Darkthrone soittivat yleisöille vain harvoin. Toisaalta lavaesiintyminen saattaa olla hyvinkin värikästä: esimerkiksi Immortalin Abbath tunnetaan tulen puhaltamisesta.

Jo varhaisilla black metal -yhtyeillä oli omintakeinen pukeutumistyyli. Venomin jäsenet pukeutuivat mustiin nahkahousuihin, piikikkäisiin käsivarsinauhoihin ja rannekkeisiin ja esiintyivät konserteissa paidatta. King Diamond teki kuuluisaksi mustavalkoiset kasvomaalaukset. Myöhemmin tästä kehittyi corpse paintiksi (”ruumismaali”) kutsuttu kasvomaalaus, jonka tarkoitus on saada kantajansa muistuttamaan kuollutta ja tehdä hänestä synkän ja pelottavan näköinen. Sarcófagon corpse paint muistutti jo nykyistä tyyliä. Tyypillisintä on maalata kasvot valkoisiksi ja silmien ja suun ympärykset mustiksi. Kaikki black metal -yhtyeet eivät käytä corpse paintia.

Erilaisia piikkikoruja käytetään paljon. Hellhammerin ja Celtic Frostin perustaja Thomas Gabriel Fischer poseerasi To Mega Therion -albumin takakannessa kokonaan piikkeihin ja nahkaan sonnustautuneena, ja Bathoryn Thomas ”Quorthon” Forsberg esiintyi joissakin promootiokuvissa samankaltaisessa asussa.

Toisen aallon black metalissa pukeutuminen on mennyt vieläkin pitemmälle. Corpse paintin lisäksi tyypilliseen varustukseen on kuulunut nahka-asusteita, piikikkäitä käsivarsinauhoja, korkeakorkoisia ja pitkävartisia saappaita, hopeakoruja, tekoverta ja niittejä. Keskiaikaiset aseet ja kidutusvälineet ovat promootiokuvissa yleisiä. Tekoveri, aito sianveri ja teurastettujen eläinten kappaleet ovat suosittua rekvisiittaa. Jotkut yhtyeet ovat myös heitelleet verta ja elimiä yleisöön.

Provosoiva lavaesiintyminen on toisinaan aiheuttanut yhtyeille vaikeuksia. Vuonna 2004 puolalaiset viranomaiset syyttivät Gorgorothia uskonnollisten tunteiden loukkaamisesta ja eläinrääkkäyksestä. Lavashow’hun oli kuulunut muun muassa lävistettyjä lampaanpäitä ja alastomia, ristiinnaulittuja naisia, joista yksi pyörtyi kesken esityksen ja tarvitsi ambulanssia. Ruotsalaisyhtye Watain heitti Meksikossa vuonna 2014 sianverta yleisön päälle, minkä seurauksena osa katsojista alkoi oksentaa.

 Symboliikka ja taiteilijanimet 

pienois|pysty|vasen|Baphometin sinetti  on toiminut lukuisten black metal -yhtyeiden tunnuksena.
Black metal -yhtyeet suosivat synkkiä aiheita tunnuksissaan ja albumien kansikuvissa. Suosittuja symboleja ovat ylösalaisin käännetty risti, pentagrammi, vuohenpäinen Baphomet-hahmo ja muut vastaavanlaiset kuviot.

Lähes kaikki black metal -muusikot omaksuvat eräänlaisen roolihahmon, mikä näkyy esimerkiksi mytologiaan viittaavien taiteilijanimien käytössä sekä sotaisassa pukeutumisessa.Kahn-Harris 2007, s. 38; Patterson 2013, s. 9. Käytännön aloitti jo Venom, jonka jäsenet tosin tekivät eron roolihahmonsa ja todellisen henkilönsä välillä. Toisen aallon black metal -muusikoiden kohdalla ero ei aina ole ollut yhtä selvä.Patterson 2013, s. 9.

Usein taiteilijanimet ovat peräisin Saatanallisesta Raamatusta (1968), jossa Anton LaVey luetteloi ”helvetillisiä nimiä”. Niitä on käytetty sekä yksittäisten henkilöiden taiteilijaniminä että yhtyeiden niminä. Jopa LaVeyn luettelossa esiintyneet virheet ovat siirtyneet black metalin nimistöön: ”kreikkalainen kuoleman prinssi” mainitaan LaVeyn luettelossa nimellä Euronymous, kun oikea kirjoitusasu olisi Eurynomos.Abel 2009, s. 65.

 Huumori 

Varhaisten black metal -yhtyeiden musiikissa ja esiintymisessä oli usein mustaa huumoria,Salmenpohja 2000, s. 43; Patterson 2013, s. 19, 136, 138, 141–142. mutta 1990-luvun taitteessa se jäi black metalin estetiikasta piiloon.Patterson 2013, s. 145. Synkästä julkisuuskuvastaan huolimatta monet black metal -muusikot ovat yksityiselämässään huumorintajuisia.Patterson 2013, s. 141–142, 253.

Black metal -yhtyeiden äärimmäisyyteen pyrkivä estetiikka on ajoittain herättänyt tahatonta huvittuneisuutta.Kahn-Harris 2007, s. 146–147. Vuonna 2004 antamassaan haastattelussa Thomas ”Quorthon” Forsberg naureskeli ”nahka-alushousuille, joissa on pari miljoonaa piikkiä”. Immortal-yhtyeen ulkonäöstä on tullut toistuva irvailun aihe internetissä. Esimerkkejä black metal -henkisestä huumorimusiikista ovat Anal Cuntin jäsenten sivuprojekti Impaled Northern Moon ForestKahn-Harris, s. 148 ja suomalainen parodiayhtye Black Satans.

 Aatemaailma 

 Satanismi ja nihilismi 

Keith Kahn-Harrisin (2007) mukaan black metalin aate ei ole johdonmukainen opillinen kokonaisuus vaan kokoelma yhteisiä ”kiintopisteitä”. Näitä ovat esimerkiksi satanismi ja kristinuskon vastaisuus. Ensimmäisen aallon black metal -yhtyeet pitivät etäisyyttä musiikkinsa synkkiin teemoihin. 1990-luvulta lähtien monet black metal -muusikot ovat kuitenkin julistautuneet vakaumuksellisiksi satanisteiksi. Yleensä tällä ei tarkoiteta persoonallisen Saatanan korottamista jumalaksi, vaan hahmo ymmärretään symboliksi. Jo kauan ennen black metalia taide oli käyttänyt Saatanaa alistumisen vastakohtana, kapinana vallitsevaa yhteiskuntaa, normeja ja uskontoa vastaan.Salmenpohja 2007, s. 40–51. Individualismi on hyvin arvostettu piirre.Kahn-Harris 2007, s. 42.

Osa black metal -muusikoista on osallistunut Anton LaVeyn perustaman Saatanan kirkon toimintaan tai harjoittanut muita saatanallisia rituaaleja.Kahn-Harris 2007, s. 40; Patterson 2013, s. 19. Useimmat suhtautuvat kuitenkin kielteisesti uskontoihin eivätkä halua kehittää satanismia uskonnoksi. Valmiita oppijärjestelmiä vastustetaan, koska ne eivät sovi black metalin elitismiin ja individualismiin. Osa toisen aallon muusikoista sanoutui irti LaVeystä, sillä hänen oppejaan pidettiin liian inhimillisinä.Patterson 2013, s. 122. Emperorin kitaristi Vegard ”Ihsahn” Tveitan pohdiskeli asiaa Terrorizer-lehdelle 2008 antamassaan haastattelussa:

Joskus elitismi ja ihmisviha saavat äärimmäisiä muotoja. Kahn-Harris kertoo black metal -harrastajasta, joka mahdollisuuksien mukaan pyrki välttämään muita ihmisiä. Toisena esimerkkinä hän mainitsee yhdysvaltalaisen fanzinen provosoivan iskulauseen 1990-luvun lopulta: ”Tapa kaikki pyhä, tapa kaikki muu, tapa sitten itsesi”. Cradle of Filthin Dani Filth väitti 1996 antamassaan haastattelussa, että tappaisi puolet ihmisistä katumusta tuntematta, jos saisi siihen mahdollisuuden. Tveitanin mukaan 1990-luvun alun black metal -alakulttuuri ei kehittänyt ”aitoa satanistista filosofiaa” vaan keskittyi itsetarkoitukselliseen pahuuteen.Moynihan & Søderlind 1998, s. 210. Samaa mieltä oli Varg Vikernes, joka 1990-luvun jälkipuoliskolla otti etäisyyttä lapsellisena pitämäänsä rienaamisestetiikkaan ja keskittyi uuspakanuuteen ja norjalaiseen nationalismiin:Moynihan & Søderlind 1998, s. 163–168.

Dayal Patterson (2013) kuvailee black metalia samanaikaisesti sekä ”raivokkaan konservatiiviseksi” että ”pelottoman kokeelliseksi” suuntaukseksi, yhdistelmäksi ”alkukantaisia, filosofisia, hengellisiä, kulttuurisia ja taiteellisia aineksia”. Siksi black metal kykenee nousemaan herättämänsä pahennuksen yläpuolelle ja sillä on aitoa musiikillista arvoa. Patterson tosin huomauttaa, että black metaliin liittyvät kohut ovat myös itsessään mielenkiintoisia.Patterson 2013, s. ix–x.

 Poliittinen viesti 

Jotkut black metal -harrastajat kokevat vetoa äärioikeistoon. Kahn-Harrisin mukaan tämä ei ole yllättävää, sillä modernissa länsimaisessa yhteiskunnassa kansallissosialismi on äärimmäinen symboli eettisten ja moraalisten rajojen rikkomiselle. Black metal -muusikot ovat Kahn-Harrisin mukaan vastanneet kohtaamaansa arvosteluun ”joustavalla joustamattomuudella”. Tällä hän tarkoittaa taktista vetäytymistä, joka ei kuitenkaan johda aitoon itsetutkiskeluun tai toimintatapojen muutokseen,Kahn-Harris 2007, s. 7–8, 144–152, 155–157, 159, 164. vaan loukkaavat väitteet selitetään ironiaksi tai väärinkäsityksiksi.

Darkthrone-yhtye herätti pahennusta albumillaan Transilvanian Hunger (1994), jonka kanteen oli painettu teksti ”norjalaista arjalaista black metalia”. Yhtye myös ilmoitti, että ne, jotka eivät albumista pidä, ansaitsevat ”juutalaisen käytöksensä” johdosta halveksuntaa. Kun jäseniä syytettiin antisemitismistä, he ”pahoittelivat onnetonta sanavalintaa” ja selittivät ”juutalaisen” olevan Norjassa ”väärää” tai ”huonoa” tarkoittava adjektiivi. Kahn-Harrisin mukaan tekosyy oli osoitus vähintäänkin ”tahallisesta tietämättömyydestä”.Kahn-Harris 2007, s. 152–153. Vuonna 2013 julkaistussa haastattelussa yhtyeen perustajajäsen Gylve ”Fenriz” Nagell muisteli olleensa nuoruudessaan ”hyvin vihainen” ja hautoneensa rasistisia ajatuksia. Vanhoja lausuntojaan hän kuvaili vastenmielisiksi ja omahyväisiksi.Patterson 2013, s. 202–203.

Eräät 2000-luvun black metal -yhtyeet ovat ottaneet kantaa islamia vastaan. Norjalaisyhtye Taakea syytettiin islamin pilkkaamisesta, kun sen ”Orkan”-kappaleen (2011) sanoituksessa kehotettiin ”muhamettilaisia painumaan helvettiin anteeksiantamattomine tapoineen”. Arvostelijat tulkitsivat tämän heijastelevan laajempaa islamin- ja maahanmuuttovastaisen oikeiston nousua. Yhtye huomautti vastineessaan, että samassa kappaleessa vastustettiin myös kristinuskoa, mutta tämä ei herättänyt minkäänlaista huomiota. Yhtye vetosi sananvapauteen ja ilmoitti vastustavansa rasismia sekä väkivaltaa.Venkatesh 2014, s. 379–380.

Musiikkitoimittaja David Perrin mukaan black metalin historia herättää ristiriitaisia tunteita. Äärioikeistolaiset, vakaviin rikoksiin syyllistyneet muusikot ovat edelleen monien black metal -harrastajien suosiossa. ”Tämä epäilemättä aiheuttaa syvää häpeää niissä black metalin kuuntelijoissa, joilla on minkäänlaista moraalista selkärankaa. – – Black metalia kuunnellaan, koska sillä on erityislaatuinen yhteys salaperäiseen, talveen ja pohjolaan. Kun black metal siirtyy rikoksen ja vihapuheen alueelle, en halua olla sen kanssa missään tekemisissä.”

 Nuorisokapina 

Ilkka Salmenpohjan (2000) mukaan black metal oli ”rockin viimeinen kapina”. Rock-musiikki ja varsinkin 1970-luvulla syntynyt heavy metal yhdistyi konservatiivien mielikuvissa saatananpalvontaan.Salmenpohja 2000, s. 42–43. Saatanaa palvovien noitien ja kultistien salaliitoista on kerrottu tarinoita vuosisatojen ajan. Tällaista uskontoa ei ole ollut olemassa, vaikka yksittäiset ihmiset ovatkin jäljitelleet kertomuksia ja yrittäneet siten tehdä myytistä totta. Salmenpohja näkee myös black metalin liittyvän tähän perinteeseen. Muusikot käyttivät hyväkseen 1980-luvun moraalipaniikkia, joka väitti saatananpalvojien soluttautuneen kaikkialle yhteiskuntaan.Salmenpohja 2000, s. 33–34, 49. Kristinuskon dualistisesta maailmankuvasta black metal omaksui pelkän pahuuden.Salmenpohja 2000, s. 51–52. Niinpä black metal vastasi täydellisesti julkisuuteen levinneitä stereotyyppejä. Rockin kapinallisimmat ainekset yhdistyivät kauhuelokuvien kuvastoon ja ulkomusiikillisiin tekoihin. Lopputuloksena oli äärimmäinen toiseus, ”outo sekoitus narsismia ja nihilismiä”.

Salmenpohjan mukaan black metalin vetovoima perustuu sen fantastisuuteen, salaperäisyyteen ja vierauteen: ”16-vuotias itseään ’satanistiksi’ kutsuva nuori voi todella tuntea astuneensa vanhempiensa kulttuurin ulkopuolelle, vaikka isä ja äiti olisivat olleet kuinka radikaaleja”. Salmenpohja tulkitsee provokaatiot ja rikokset symbolisiksi teoiksi, joiden avulla black metalista innostunut nuorisoporukka ”näyttelee ja peilaa yliluonnollista folklorea”. Usein motiivina on tosin pelkkä rikoksista kumpuava ”jännittävä draama” ilman merkittävää yliluonnollista ulottuvuutta.Salmenpohja 2000, s. 52. Dayal Pattersonin (2013) mukaan ”niille, jotka tempautuivat kaiken tämän pyörteisiin, rajat arkitodellisuuden, taiteen, ideologian ja black metalin mahtipontisen melodraaman välillä hämärtyivät keitokseksi, jonka täytyi olla melkoisen huumaava.” Salmenpohja huomauttaa, että iän karttuessa monet black metal -muusikot luopuivat saatanallisista aiheista ja alkoivat niiden sijasta käsitellä esimerkiksi pakanajumalia.

Moni toisen aallon black metal -muusikko on muistellut lapsuutensa Norjaa ja sen kristillistä konsensuskulttuuria tukahduttavan tylsänä kasvuympäristönä.Helvetti soikoon – norjalaisen black metalin historia, ensimmäinen jakso ”Ei mitään Norjalle”. Bård Eithunin mukaan black metalin arvomaailma ja toimintatavat perustuivat vihaan ja turhautumiseen muuta yhteiskuntaa kohtaan. Vegard ”Ihsahn” Tveitanin mukaan sisäpiiriläiset halusivat olla kaikesta päinvastaista mieltä vallitsevien normien kanssa.Moynihan & Søderlind 1998, s. 206–210. Dayal Pattersonin (2013) mukaan on kuitenkin vaikea hahmottaa, mikä oikeastaan johti radikalisoitumiseen, sillä useimmilla jäsenillä oli ollut onnellinen keskiluokkainen lapsuus eivätkä he osallistuneet muuhun rikolliseen toimintaan. Michelle Phillipovin (2011) mukaan syytökset metallimusiikin ja rikollisuuden yhteydestä eivät aina ole pelkkää moraalipaniikista kumpuavaa liioittelua, vaan äärimusiikille ominainen rajojen rikkominen on harvoissa tapauksissa todella johtanut väkivaltaan. Vaikka black metaliin liittyvät rikokset ovat nykyään harvinaisia, niiden symbolinen merkitys on suuri ja lajityypin suosituimpien edustajien maine kumpuaa niiden väkivaltaisesta historiasta.Phillipov 2011, s. 162.

Kapinallisuudestaan huolimatta toisen aallon sisäpiiri suhtautui päihteidenkäyttöön kielteisesti, ja monet suuntauksen maineikkaimmista muusikoista olivat absolutisteja. Dayal Pattersonin mukaan Norjan black metal -alakulttuuri oli 1990-luvun alussa ”jopa puritaaninen”, mutta ilmapiiri on sittemmin vapautunut.

 ”True Norwegian Black Metal” 

Toisen aallon yhtyeet korostivat usein olevansa ”evil” ja ”true”, millä korostettiin kapinallisuutta ja epäkaupallisuutta.Salmenpohja 2000, s. 46, 51. Eräs italialaisyhtye jopa mainosti musiikkiaan ”aidoksi norjalaiseksi black metaliksi Italiasta”. Black metalin saavutettua 1990-luvun puolivälissä valtavirran näkyvyyttä, sen sisälle syntyi uusi jakolinja. Kun black metal oli aiemmin tietoisesti erottautunut kaupallisesta metallimusiikista, alkoivat jotkut nyt syyttää suositumpia black metal -yhtyeitä lajityypin ihanteiden pettämisestä.Patterson 2013, s. 313. Jo Aarseth pohdiskeli asiaa Kill Yourself! -lehdelle antamassaan haastattelussa:

Dimmu Borgir on eräs yhtyeistä, jota on usein syytetty liian kaupallisesta tyylistä. Yhtyeen kitaristi Silenoz on myöntänyt, että osa black metalin salaperäisyydestä ja erilaisuudesta on suosion myötä kadonnut, mutta toisaalta varhaisen black metalin tyyliä tuskin voisi enää edes tavoittaa. Bathoryn Thomas ”Quorthon” Forsberg pohti vuonna 2004 julkaistussa haastattelussa, että mikäli black metal -yhtyeet edelleen ottaisivat mallia 1980-luvun alkupään yhtyeistä, tyylilaji tuskin kehittyisi mihinkään. Gorgorothin Roger ”Infernus” Tiegs totesi vuonna 2006 julkaistussa haastattelussa myyvänsä mielellään niin paljon levyjä kuin mahdollista ja arvosteli muusikoita, jotka tahallisesti rajoittavat omaa luovuttaan.Patterson 2013, s. 315.

Vastareaktiona jotkut black metal -yhtyeet pyrkivät tietoisesti pysyttelemään marginaalissa. Ne julkaisevat tuotantoaan pieninä painoksina, usein pelkästään analogisissa formaateissa, eivätkä mainosta musiikkiaan. Tarkoituksellisen huono saavutettavuus on kuitenkin johtanut uusiin ongelmiin: kaikki underground-harrastajat eivät kykene kuuntelemaan ihailemiensa yhtyeiden musiikkia, ja äänilevyistä muodostuu keräilyharvinaisuuksia, joita myydään huutokaupoissa korkeaan hintaan.Patterson 2013, s. 313–315.

 Lähteet 

 Kirjallisuus 


 Hjelm, Titus: Satanism in Finland. Teoksessa  











 Elokuvat 








 Viitteet 

 Kirjallisuutta 




 Aiheesta muualla 

 Yle Areena: Helvetti soikoon – norjalaisen black metallin historia.
 Ahmala, Antti: Black metalin pohjoisista äärimmäisyyksistä. Avain 1/2022. (PDF)


Luokka:Seulonnan keskeiset artikkelit
Luokka:78.842 Metallimusiikki